ไฟแนนเชียลไดเจสต์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

AMATA กำไรทะยาน 58%
บริษัท อมตะ คอร์ปอเรชัน (AMATA) มีกำไรสุทธิ 106.44 ล้านบาท ในช่วงไตรมาสแรกปีนี้ เพิ่มขึ้น 58.58% เทียบกับกำไรสุทธิ 67.12 ล้านบาท เนื่องจากมีรายได้จากการขายที่ดินจำนวน 416.70 ล้านบาท เพิ่มขึ้น 33.36% จากจำนวน 312.46 ล้านบาท
SVI แจกปันผลไตรมาส 1
บริษัท เอสวีไอ (SVI) กำไรสุทธิ 173.31 ล้านบาท คิดเป็นกำไรหุ้นละ 0.10 บาท เพิ่มขึ้นประมาณ 20 ล้านบาท จากช่วงเดียวกันปีก่อน คณะกรรมการจึงอนุมัติให้จ่ายเงินปันผลระหว่างกาลในอัตราหุ้นละ 0.095 บาท ให้แก่ผู้ถือหุ้นที่มีชื่อในทะเบียนวันที่ 31 พ.ค.นี้ กำหนดจ่ายเงินวันที่ 8 มิ.ย. 2553
TPIPL มีมูลค่าหุ้นทางบัญชี 27.02 บาท 
บริษัท ทีพีไอ โพลีน (TPIPL) แจ้งว่า ไตรมาสแรกปีนี้กำไรสุทธิ 676.98 ล้านบาท หรือ 0.34 บาทต่อหุ้น เพิ่มขึ้น 21.59% ทำให้ ณ วันที่ 31 มี.ค. 2553 บริษัทมีมูลค่าตามบัญชีต่อหุ้นเท่ากับ 27.02 บาท ขณะที่ราคาหุ้นล่าสุดปิดที่ 8.15 บาท ติดลบ 0.45 บาท หรือ 5.23% 
DSGT ขายออก 1 แสนหุ้น
บริษัท ดีเอสจี อินเตอร์เนชั่นแนล (ประเทศไทย) หรือ DSGT ขายหุ้นที่ซื้อหุ้นจากตลาดหลักทรัพย์ออกมาจำนวน 1 แสนหุ้น ราคาหุ้นละ 9.55 บาท เป็นเงิน 952,517 บาท เมื่อวันที่ 14 เม.ย. 2553 คงเหลือหุ้นที่ยังไม่ได้ขายจำนวน 9,405,700 หุ้น หรือ 3.14% 
อาปิโกฯพลิกกำไร 67 ล้าน
บริษัท อาปิโก ไฮเทค (AH) ประกาศกำไรสุทธิ 67.87 ล้านบาท หรือ 0.24 บาทต่อหุ้น ในไตรมาสแรกปีนี้ พลิกจากขาดทุนสุทธิ 70.83 ล้านบาท หรือขาดทุนหุ้นละ 0.30 บาท ในช่วงเดียวกันปีก่อน